CELEX: 32001D1229(01)
Language: lt
Date: 1006905600000
Title: Biuro sprendimas dėl galimybės visuomenei susipažinti su Europos Parlamento dokumentais (2001/C 374/01)

Svarbus teisinis pranešimas

|

32001D1229(01)

Oficialusis leidinys C 374 , 29/12/2001 p. 0001 - 0006

		Biuro sprendimas dėl galimybės visuomenei susipažinti su Europos Parlamento dokumentais(2001/C 374/01)BIURAS,atsižvelgdamas į EB sutarties 255 straipsnio 2 ir 3 dalį,atsižvelgdamas į 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais, ypač į jo 11, 12 ir 18 straipsnius,atsižvelgdamas į Europos Parlamento darbo tvarkos taisyklių 22 taisyklės 2 dalį, 171 taisyklės 1 dalį ir 172 taisyklę bei VII priedą,kadangi bendrieji principai, reglamentuojantys galimybę susipažinti su dokumentais nustatyti Reglamentu (EB) Nr. 1049/2001, remiantis EB sutarties 255 straipsnio 2 dalimi;kadangi pagal EB sutarties 255 straipsnio 3 dalį ir Reglamentą (EB) Nr. 1049/2001 Europos Parlamentas 2001 m. lapkričio 13 d. sprendimu priėmė savo darbo tvarkos taisykles;kadangi pagal Europos Parlamento darbo tvarkos taisyklių 172 taisyklės 2, 3 ir 4 dalis Biuras privalo priimti taisykles dėl nuorodų į dokumentus registro sudarymo, nustatyti tvarką, leidžiančią susipažinti su šiais dokumentais bei institucijas, atsakingas už šių dokumentų tvarkymą;kadangi 1977 m. liepos 10 d. Biuro sprendimas dėl galimybės visuomenei susipažinti su Europos Parlamento dokumentais ir 1998 m. balandžio 17 d. sprendimas dėl mokesčių, mokamų už dokumentų pateikimą, buvo atšaukti pirmiau minėtu 2001 m. lapkričio mėn. 13 d. Europos Parlamento sprendimu;kadangi priemonės, susijusios su mokesčių už dokumentų išdavimą sistema turi būti suderintos su Reglamento (EB) Nr. 1049/2001 10 straipsnio nuostatomis tam, kad būtų tiksliai apibrėžtos papildomos išlaidos, kurias privalo apmokėt pareiškėjas už labai didelės apimties dokumentų išdavimą;kadangi, siekiant padidinti aiškumą piliečiams, priemonės, susijusios su Europos Parlamento dokumentų registru turėtų būti įtrauktos į vieną sprendimą,NUSPRENDŽIA:I DALISNUORODŲ REGISTRAS1 straipsnisSudarymas1. Pagal Reglamento (EB) Nr. 1049/2001 11 straipsnio 2 dalį ir darbo tvarkos taisyklių 172 taisyklės 3 dalį Europos Parlamente sudaromas nuorodų registras.2. Taip sudarytame nuorodų registre talpinamos nuo Reglamento (EB) Nr. 1049/2001 taikymo dienos (2001 m. gruodžio 3 d.) Europos Parlamente parengtų arba gautų dokumentų nuorodos.3. Šios nuorodos sudaro "dokumento tapatybės liudijimą", į kurį įtraukti ne tik duomenys, kurių reikalaujama pagal Reglamento (EB) Nr. 1049/2001 11 straipsnio 2 dalį, tačiau taip pat, jeigu įmanoma, ir nuorodos, leidžiančios nustatyti kiekvieną ieškomą dokumentą parengusią instituciją, turimas kalbas, dokumento statusą, dokumento kategoriją bei dokumento saugojimo vietą.2 straipsnisTikslaiNuorodų registro struktūra yra tokia, kad būtų galima:- naudoti vieningą nuorodų sistemą,- tiesiogiai susipažinti su elektroniniu būdu pateikiamais dokumentais, ypač teisiniais,- rasti tuos dokumentus, kurių negalima gauti elektroniniu būdu,- suieškoti nepakankamai tiksliai pareiškėjų apibūdintus dokumentus,- rasti tuos dokumentus, kuriems pagal Reglamento (EB) Nr. 1049/2001 4 ir 9 straipsnius taikomi apribojimai visuomenei su jais susipažinti,- registruoti konfidencialius dokumentus, remiantis pirmiau minėto reglamento 9 straipsnyje nustatytais apribojimais.3 straipsnisVeikimasTarnyba, atsakinga už nuorodų registro tvarkymą:- kontroliuoja Europos Parlamente parengtų arba gautų dokumentų registravimą,- priima raštu arba elektroniniu būdu pateiktas paraiškas susipažinti su dokumentais bei laikosi terminų, siekiant atsakyti per numatytą 15 darbo dienų laikotarpį,- išsiunčia patvirtinimus apie paraiškos gavimą,- padeda pareiškėjams tiksliau nusakyti jų paraiškų turinį,- padeda pareiškėjams susipažinti su jau atspausdintais dokumentais,- perduoda paraiškas susipažinti su dokumentais atsakingai tarnybai arba įgaliotam asmeniui, kai paraiška susijusi su neįtrauktu į registrą dokumentu arba dokumentu, kuriam taikomi Reglamento (EB) Nr. 1049/2001 4 ir 9 straipsniuose numatyti apribojimai,- tariasi su pareiškėju, kai paraiškos pateikiamos labai didelės apimties arba labai sudėtingiems dokumentams.4 straipsnisDokumentų registracija1. Kiekvienas Europos Parlamente parengtas dokumentas kuo skubiau įrašomas į nuorodų registrą. Generalinis sekretorius priimta reikalingas vidaus įgyvendinimo priemones užtikrinti, kad visi Europos Parlamento parengti dokumentai būtų įregistruoti.2. Todėl už Europos Parlamento dokumentų registraciją, kaip apibrėžta Europos Parlamento darbo tvarkos taisyklių 172 taisyklės 2 dalyje, atsakinga dokumentą parengusi institucija arba tarnyba.3. Įstatymų leidėjų arba parlamentinio darbo tikslams parengti dokumentai įrašomi į registrą tuoj pat po pateikimo svarstyti arba viešo paskelbimo.4. Kiti dokumentai, esantys Europos Parlamento sekretoriato administracijos tarnybų kompetencijos ribose, įregistruojami į nuorodų registrą kai tik gaunamas dokumentą parengusios tarnybos leidimas.5. Visi dokumentai, kuriuos Europos Parlamentas gauna iš trečiosios šalies, kaip apibrėžta Reglamento (EB) Nr. 1049/2001 3 straipsnyje, per oficialią pašto tarnybą siunčiami į nuorodų registrą, kuris juos įregistruoja, nebent tai būtų slapto pobūdžio dokumentas, kaip apibrėžta anksčiau minėto reglamento 9 straipsnyje, kurio atžvilgiu privaloma laikytis tame straipsnyje nustatytų terminų.5 straipsnisTiesiogiai prieinami dokumentai1. Visi dokumentai, kuriuos Europos Parlamentas parengė arba gavo įstatymų leidimo procese turi būti tiesiogiai prieinami piliečiams elektroniniu būdu, taikant Reglamento (EB) Nr. 1049/2001 4 ir 9 straipsniuose numatytus apribojimus.2. Todėl Europos Parlamentas visus įstatymų leidybos dokumentus padarys prieinamus per registrą, kad piliečiams būtų suteikta galimybė gauti visus dokumentų tekstus.3. Šį registrą Europos Parlamentas padarys prieinamą elektroniniu būdu "Europarl" tinklavietėje ir teiks piliečiams operatyviąją pagalbą, susijusią su paraiškų dėl galimybės susipažinti su dokumentais pateikimo tvarka.4. Kiti dokumentai, ypač susiję su politikos arba strategijos planavimu, tampa tiesiogiai prieinami kuo įmanoma greičiau.5. Tiesiogiai prieinamų dokumentų kategorijos išdėstytos Europos Parlamento priimtame sąraše, kuris pridėtas prie darbo tvarkos taisyklių. Su neįtrauktais į sąrašą dokumentais bus galima susipažinti pateikus rašytinį prašymą.6 straipsnisDokumentai, su kuriais galima susipažinti paprašius1. Europos Parlamento parengti arba gauti ne įstatymų leidimo procese dokumentai kiek įmanoma per registrą yra tiesiogiai prieinami piliečiams, taikant Reglamento (EB) Nr. 1049/2001 4 ir 9 straipsniuose numatytus apribojimus.2. Jeigu dokumento įrašas nuorodų registre nesuteikia galimybės gauti visą tekstą, dėl to, kad dokumentas nepateiktas elektroniniu būdu arba taikomos Reglamento (EB) Nr. 1049/2001 4 ir 9 straipsniuose numatytos išimtys, pareiškėjas gali raštu arba, pasinaudodamas "Europarl" tinklavietėje esančia elektronine forma, kreiptis dėl galimybės susipažinti su dokumentu. Europos Parlamentas gali suteikti galimybę susipažinti su dokumentu arba raštu pateikti savo dalinio ar visiško atmetimo priežastis.3. Su dokumentais, kuriuos Europos Parlamentas parengė arba gavo prieš įsigaliojant Reglamentui (EB) Nr. 1049/2001, ir todėl nesančiais nuorodų registre, galima susipažinti paprašius raštu, atsižvelgiant į anksčiau minėto reglamento 4 ir 9 straipsniuose nustatytus apribojimus7 straipsnisDokumentų saugojimas1. Visi dokumentai saugomi nuorodų registro duomenų bazės archyvuose. Minėtoji duomenų bazė, kurioje talpinami Europos Parlamento parengti dokumentai, persiunčia duomenų ir dokumentų kopijas į Europos Parlamento istorinį archyvą (ARCDOC).2. Kol pradės veikti duomenų bazė, atsakinga už archyvuojamų dokumentų įregistravimą į registrą, tarnyba, atsakinga už registrą, naudosis esamomis Europos Parlamento sistemomis ir duomenų bazėmis ir apsiribos tuo, kad, siekiant gauti reikiamą informaciją ir visus prieinamų dokumentų tekstus, užmegs ryšius su pastarosiomis sistemomis ir duomenų bazėmis.II DALISPIRMINIAI PRAŠYMAI8 straipsnisPirminės paraiškos pateikimas1. Paraiškos dėl galimybės susipažinti su Europos Parlamento dokumentu gali būti pateikiamos raštu arba elektroniniu būdu viena iš EB Sutarties 314 straipsnyje išvardytų kalbų.2. Paraiškos pateikiamos pakankamai tiksliai, ypatingai nurodant informaciją, leidžiančią nustatyti prašomą dokumentą ar dokumentus, bei pareiškėjo pavardę ir adresą.3. Jeigu paraiška nėra pakankamai tiksli, Europos Parlamentas prašo pareiškėjo ją patikslinti ir padeda jam tai atlikti.4. Pareiškėjas neprivalo nurodyti paraiškos pateikimo priežasčių.9 straipsnisRašytinių paraiškų tvarkymas1. Paraiška dėl galimybės susipažinti su Europos Parlamento dokumentu tą pačią dieną, kai tik ji įregistruojama, per oficialią pašto tarnybą išsiunčiama atsakingai už nuorodų registro tvarkymą tarnybai, kuri privalo patvirtinti paraiškos gavimą, parengti atsakymą bei nurodytu terminu pateikti dokumentą.2. Kai paraiška susijusi su Europos Parlamento dokumentu, kuriam taikomos Reglamento (EB) Nr. 1049/2001 4 straipsnyje nustatytos išimtys, už nuorodų registro tvarkymą atsakinga tarnyba susisiekia su dokumentą parengusia institucija arba tarnyba, kuri pataria, kokių veiksmų turi būti imtasi per penkias darbo dienas.3. Kai kyla abejonių dėl trečiųjų šalių dokumentų atskleidimo, Europos Parlamentas konsultuojasi su pastarosiomis, suteikdamas joms penkias dienas išreikšti savo pozicijai, siekiant nustatyti, ar taikoma viena iš Reglamento (EB) Nr. 1049/2001 4 ir 9 straipsniuose numatytų išimčių.4. Kai Europos Parlamentui pateikta paraiška dėl galimybės susipažinti susijusi su dokumentu, kurio dar viešai nepaskelbė jį parengusi institucija, Europos Parlamentas suteikia už dokumentą atsakingai institucijai penkias dienas išreikšti bet kokioms abejonėms dėl šio dokumento atskleidimo.5. Jeigu atsakymas negaunamas per penkias darbo dienas, Europos Parlamentas toliau atlieka veiksmus nustatyta tvarka.10 straipsnisElektroniniu būdu pateiktų paraiškų tvarkymas1. Kiekviena elektroniniu būdu pateikta paraiška siunčiama Europos Parlamento tinklavietėje nurodytu adresu, kiek įmanoma naudojantis pateikta elektronine forma bei operatyviosios pagalbos sistema, sukurta siekiant palengvinti tokio pobūdžio paraiškų pateikimą.2. Elektroniniu būdu į Europos Parlamento tinklavietę ("Europarl") atsiųstos paraiškos automatiškai persiunčiamos už nuorodų registrą atsakingai tarnybai registracijai ir tolesniems veiksmams.3. Elektroniniu būdu gauta paraiška, turinti visą šio Sprendimo 8 straipsnyje reikalaujamą informaciją, automatiškai sąlygoja patvirtinimo apie paraiškos gavimą išsiuntimą pareiškėjui.4. Raštiškai pateiktų pirminių paraiškų tvarkymo procedūros, numatytos šio Sprendimo 9 straipsnio 2 dalyje ir kituose straipsniuose, taip pat taikomos ir elektroniniu būdu pateiktoms paraiškoms.11 straipsnisGalutinis atsakymo terminas1. Per 15 darbo dienų laikotarpį nuo paraiškos įregistravimo dienos, tarnyba, atsakinga už nuorodų registrą, suteikia galimybę susipažinti su prašomu dokumentu ir pateikia jį per tą patį laikotarpį.2. Jeigu Europos Parlamentas negali suteikti galimybės susipažinti su dokumentu, kurį prašoma pateikti, jis raštu praneša pareiškėjui apie visiško ar dalinio atmetimo priežastis ir informuoja pareiškėją apie jo ar jos teisę pateikti kartotinę paraišką.3. Tokiu atveju pareiškėjas gali per 15 dienų nuo atsakymo gavimo dienos pateikti kartotinę paraišką.4. Išimtinais atvejais, kai paraiška susijusi su labai didelės apimties dokumentu arba keletu dokumentų, 1 dalyje numatytas terminas gali būti pratęstas 15 darbo dienų, jeigu pareiškėjui apie tai pranešama iš anksto bei pateikiamos išsamios priežastys.5. Europos Parlamentui neatsakius per nustatytą laikotarpį, pareiškėjas turi teisę pateikti kartotinę paraišką.6. Reglamento (EB) Nr. 1049/2001 7 straipsniu nustatytas 15 darbo dienų laikotarpis prasideda nuo pirminės paraiškos įregistravimo dienos.12 straipsnisKompetentinga institucija1. Europos Parlamentui atsiųstas pirmines paraiškas tvarko Generalinis sekretorius, pavaldus Pirmininkui ir Pirmininko pavaduotojui, atsakingiems už paraiškų dėl galimybės susipažinti su dokumentais tvarkymo priežiūrą, kaip numatyta Europos Parlamento darbo tvarkos taisyklių 172 taisyklės 6 dalyje.2. Teigiamus atsakymus dėl pirminių paraiškų išsiunčia pats Generalinis sekretorius arba jo atstovas.3. Dėl pirminės paraiškos atmetimo, nurodant priežastis, spendžia Generalinis sekretorius, remdamasis dokumentą parengusios tarnybos ar institucijos siūlymu. Apie bet kurį sprendimą neleisti susipažinti su dokumentu informuojamas Europos Parlamento biuras.4. Generalinis sekretorius bet kuriuo metu gali perduoti paraišką Teisės tarnybai ir (arba) už duomenų apsaugą atsakingam pareigūnui.III DALISKARTOTINĖS PARAIŠKOS13 straipsnisPateikimas1. Kartotinės paraiškos gali būti siunčiamos Europos Parlamentui raštu arba elektroniniu būdu penkiolikos dienų laikotarpyje gavus visišką arba dalinį atmetimą dėl galimybės susipažinti su prašomu dokumentu arba negavus jokio atsakymo į pirminę paraišką.2. Kartotinės paraiškos turi būti pateiktos pagal šio Sprendimo 8 straipsnyje nustatytus reikalavimus.14 straipsnisTvarkymas1. Kartotinės paraiškos registruojamos laikantis tvarkos, nustatytos šio Sprendimo 9 straipsnio 1 dalyje ir 10 straipsnio 2 dalyje raštu arba elektroniniu būdu pateikiamoms paraiškoms.2. Nuorodų registras persiunčia pareiškėjui patvirtinimą apie paraiškos gavimą ir pradeda šio Sprendimo 9 ir 10 straipsniuose nustatytas procedūras, tam, kad būtų parengtas Europos Parlamento atsakymas.3. Per 15 dienų nuo paraiškos registracijos Europos Parlamentas suteikia galimybę susipažinti su dokumentu arba raštu praneša pareiškėjui apie visiško ar dalinio atmetimo priežastis.4. Išimtinais atvejais, kai paraiška susijusi su labai didelės apimties dokumentu arba keletu dokumentų, ankstesnėje pastraipoje numatytas terminas gali būti pratęstas 15 darbo dienų, jeigu pareiškėjui apie tai pranešama iš anksto bei pateikiamos išsamios priežastys.15 straipsnisKompetentinga institucija1. Atsakymu į kartotinę užklausą užsiima Europos Parlamento biuras.2. Generalinio sekretoriaus siūlymu, Pirmininko pavaduotojas, atsakingas už paraiškų dėl galimybės susipažinti su dokumentais tvarkymo priežiūrą, pateikia Biurui pasiūlymą dėl sprendimo.3. Dėl to Generalinis sekretorius pateikia šį klausimą Teisinės tarnybai ir (arba) už duomenų apsaugą atsakingam pareigūnui, kurie per tris darbo dienas išreiškia savo nuomonę.4. Tam, kad būtų laikomasi Reglamento (EB) Nr. 1049/2001 8 straipsnyje nustatyto termino atsakyti per 15 darbo dienų laikotarpį, Biuras gali pavesti Pirmininko pavaduotojui, atsakingam už paraiškų dėl galimybės susipažinti su dokumentais tvarkymo priežiūrą, priimti sprendimą dėl bet kurios kartotinės užklausos.16 straipsnisTeisinės poveikio priemonės1. Jeigu Europos Parlamentas visiškai arba iš dalies atsisako suteikti galimybę susipažinti su dokumentu, jis informuoja pareiškėją apie tai, kokių teisinių poveikio priemonių šis gali imtis, būtent: pareikšti teisminį ieškinį institucijai ir (arba) paduoti skundą Ombudsmenui EB sutarties 230 ir 195 straipsniuose nustatytomis sąlygomis.2. Neatsakius per nustatytą laikotarpį, laikoma, kad gautas neigiamas atsakymas ir tai suteikia teisę pareiškėjui pateikti teisminį ieškinį arba skundą ankstesnėje dalyje nustatytomis sąlygomis.IV DALISSLAPTŲ DOKUMENTŲ REGISTRACIJA IR GALIMYBĖ SU JAIS SUSIPAŽINTI17 straipsnisRegistracija1. Slaptų dokumentų kategorijai priskiriami institucijų, agentūrų, valstybių narių, nepriklausančių ES valstybių arba tarptautinių organizacijų dokumentai, kaip apibrėžta Reglamento (EB) Nr. 1049/2001 9 straipsnyje, registruojami iš anksto sutikus juos rengusiai institucijai.2. Todėl slaptų dokumentų kategorijai priskiriamą dokumentą rengusi institucija persiunčia dokumentą tiesiogiai Europos Parlamento Pirmininkui labiausiai pritaikytu tam kanalu siekiant, kad būtų užtikrintas dokumento turinio konfidencialumas.3. Perduodant bet kokį slaptą dokumentą turi būti pridėtas parengusios institucijos nuomonės išdėstymas dėl dokumento leidimo registracijai bei paskelbimo.4. Jeigu dokumentą parengusi institucija sutinka, kad toks dokumentas gali būti įregistruotas į Europos Parlamento nuorodų registrą, Pirmininkas sprendžia kokias nuorodas įtraukti į nuorodų registrą. Pirmininkas konsultuojasi su Pirmininko pavaduotoju, atsakingu už paraiškų dėl galimybės susipažinti su dokumentais tvarkymo priežiūrą, Generaliniu sekretoriumi arba, prireikus, atitinkamo komiteto pirmininku.5. Bet kuris Europos Parlamento parengtas dokumentas, susijęs su dokumentu, priskiriamu slaptų dokumentų kategorijai, kaip apibrėžta Reglamento (EB) Nr. 1049/2001 9 straipsnyje, bus įrašomas ir pateikiamas tik leidus Pirmininkui. Šiam dokumentui priskiriamos nuorodos bus apibrėžiamos ankstesnėje pastraipoje nurodytomis sąlygomis.6. Jeigu viena iš institucijų išreiškia abejones dėl Europos Parlamento gautų dokumentų konfidencialumo, šio klausimą sprendimas perduodamas Reglamento (EB) Nr. 1049/2001 15 straipsnio 2 dalimi įsteigtam tarpinstituciniam komitetui.18 straipsnisParaiškų dėl galimybės susipažinti su dokumentais tvarkymas1. Bet kuri paraiška dėl galimybės susipažinti su slaptu dokumentu, kaip apibrėžta Reglamento (EB) Nr. 1049/2001 9 straipsnyje, pateikta raštu arba elektroniniu būdu, registruojama laikantis šio Sprendimo 9 straipsnio 1 dalyje arba 10 straipsnio 2 dalyje nustatytos tvarkos.2. Generalinis sekretorius perduoda Pirmininkui paraiškas dėl galimybės susipažinti su slaptais dokumentais. Atsakymu į paraišką, pirminę ar kartotinę, užsiima Europos Parlamento biuras, kuris pagal Europos Parlamento darbo tvarkos taisyklių 22 taisyklės 10 dalį, gali tai pavesti Pirmininkui. Tokiais atvejais, Pirmininkas konsultuojasi su Pirmininko pavaduotoju, atsakingu už paraiškų dėl galimybės susipažinti su dokumentais tvarkymo priežiūrą, Generaliniu sekretoriumi arba, prireikus, atitinkamo komiteto pirmininku.3. Reglamento (EB) Nr. 1049/2001 7 ir 8 straipsniais nustatytas 15 darbo dienų laikotarpis prasideda nuo pirminės ar kartotinės paraiškos įregistravimo dienos.19 straipsnisĮgalioti asmenysAsmenys, kuriems leidžiama susipažinti su slaptais dokumentais: Europos Parlamento pirmininkas, Pirmininko pavaduotojas, atsakingas už paraiškų dėl galimybės susipažinti su dokumentais tvarkymo priežiūrą, tiesiogiai susijusio su šiais dokumentais komiteto pirmininkas ir Generalinis sekretorius, išskyrus tuos atvejus, kai susitarimai su kitomis institucijomis numato specialų leidimą.20 straipsnisSlaptų dokumentų apsauga1. Slaptiems dokumentams, kaip apibrėžta Reglamento (EB) Nr. 1049/2001 9 straipsnyje, taikomos griežtos apsaugos taisyklės, siekiant užtikrinti konfidencialų jų tvarkymą Europos Parlamente.2. Todėl, atsižvelgdamas į ryšius bei susitarimus su Komisija ir Taryba, Generalinis sekretorius pateikia Biurui taisyklių projektą.3. Biuro patvirtintas pasiūlymas bus pateiktas pritarimui plenariniame posėdyje ir, taip patvirtintas tekstas, bus pridėtas prie Europos Parlamento darbo tvarkos taisyklių.V DALISDOKUMENTŲ IŠDAVIMAS21 straipsnisIšdavimas1. Dokumentai turi būti pateikiami kopijos arba elektroniniu formatu, atsižvelgiant į pareiškėjo pageidavimą.2. Jeigu dokumentą jau pateikė Europos Parlamentas arba kita institucija ir jis yra lengvai prieinamas, Europos Parlamentas gali suteikti galimybę susipažinti su dokumentu informuodamas pareiškėją, kaip gauti prašomą dokumentą.22 straipsnisAtsakymo išlaidos1. Kopijų gamybos ir siuntimo išlaidos gali būti pateiktos apmokėti pareiškėjui. Šis mokestis neturi viršyti realių eksploatavimo išlaidų.2. Susipažinimas su dokumentu vietoje, kopijos, kurias sudaro mažiau nei 20 A4 formato puslapių bei tiesioginis priėjimas prie dokumentų elektroniniu būdu arba per registrą yra nemokamas.23 straipsnisParaiškos labai didelės apimties dokumentams1. Už dokumentų, kuriuos sudaro daugiau kaip 20 A4 formato puslapių, išdavimą imamas 10 eurų mokestis ir papildomai 0,030 eurų už puslapį.2. Šio mokesčio dydis gali būti peržiūrėtas Europos Parlamento biuro sprendimu, pasiūlius Generaliniam sekretoriui.3. Dėl išlaidų, susijusių su kitais perdavimo būdais, sprendžia Generalinis sekretorius, tačiau jos negali viršyti realių eksploatavimo išlaidų.4. Dėl pasikartojančių arba iš eilės einančių paraiškų labai didelės apimties dokumentams arba didelio dokumentų skaičiaus Europos Parlamentas neoficialiai gali tartis su pareiškėju, siekiant rasti išeitį.5. Spausdintiems dokumentams šis sprendimas netaikomas, o jiems galioja jų kainodaros sistema.24 straipsnisPapildomos vertimo išlaidosJeigu pareiškėjas prašo vertimo į kitą, negu turimos, kalbą, galioja Europos Parlamento išorės vertimams taikomi laisvai samdomų vertėjų įkainiai.VI DALISTAIKYMAS25 straipsnisTaikymasŠis sprendimas taikomas atsižvelgiant ir nepažeidžiant Reglamento (EB) Nr. 1049/2001 ir Europos Parlamento darbo tvarkos taisyklių nuostatų.26 straipsnisPeržiūraŠis sprendimas peržiūrimas praėjus dvejiems metams nuo jo įsigaliojimo dienos. Todėl Europos Parlamento Generalinis sekretorius pateikia ataskaitą apie jo įgyvendinimą.27 straipsnisĮsigaliojimasŠis sprendimas įsigalioja jo paskelbimo Europos Bendrijų oficialiajame leidinyje dieną. Šiuo sprendimu įkurtas nuorodų registras įsigalioja nuo 2002 m. birželio 3 d.Priimta Briuselyje, 2001 m. lapkričio 28 d.Biuro varduPirmininkėNicole Fontaine--------------------------------------------------